Държавен вестник, бр. 53, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  53
не акцентира върху конкретен произход и 
конкретни търговски марки.“
§ 12. В чл. 49, ал. 2 думите „подпомагат 
с“ се заменят с „подпомагат“.
§ 13. В приложение № 7 към чл. 41, ал. 4, в 
реда под т. 2, в колона 4 „Коментари“ думите 
„чл. 39, ал. 6“ се заменят с „чл. 39, ал. 7“, а 
на ред „Общо“ в колона „Максимален брой 
точки“ числото „39“ се заменя с „36“.
§ 14. Приложение № 8 се изменя така:
„Приложение № 8 
към чл. 47, ал. 7 
Критерии за проверка на информационните и 
промоционалните материали, изготвени за нуж-
дите на промоционалните проекти
1. За промоционални проекти по чл. 39, ал. 4 
всички материали и документи, адресирани до 
обществеността, включително аудио-визуални 
материали, реализирани или придобити в рам-
ките на договора, трябва да съдържат емблемата 
на Европейския съюз и следното лого, изписано 
на официалния език, на чиято територия се 
изпълнява промоционалният проект:
КАМПАНИЯ, 
ФИНАНСИРАНА С 
ПОДКРЕПАТА НА 
ЕВРОПЕЙСКИЯ СЪЮЗ 
2. За промоционални проекти по чл. 36, ал. 2 
всички материали и документи, адресирани до 
обществеността, включително аудио-визуални 
материали, реализирани или придобити в рам-
ките на договора, трябва да съдържат емблемата 
на Европейския съюз и следното лого, изписано 
на официалния език, на чиято територия се 
изпълнява промоционалният проект:
КАМПАНИЯ, 
ФИНАНСИРАНА С 
ПОДКРЕПАТА НА 
ЕВРОПЕЙСКИЯ 
СЪЮЗ И НА 
РЕПУБЛИКА 
БЪЛГАРИЯ
3. Европейската емблема трябва да бъде ясно 
отпечатана, а показана с други изображения на 
ползвателя на помощта, емблемата на ЕС следва 
да се откроява. Ако емблемите са поставени върху 
визуални носители, емблемата и логото трябва 
да бъдат ясно поставени в началото, в средата 
или в края на съобщението. При аудионосители 
отметка относно финансирането от ЕС трябва да 
се чува ясно в края на съобщението. Основните 
правила за възпроизвеждане на емблемата са 
посочени в официалната интернет страница на 
Европейската комисия в секция „Символи на 
ЕС – Европейското знаме“.
4. Всяко неотбелязване на финансовото учас-
тие на Европейския съюз в материала и докумен-
тите и/или неспазване изискванията на т. 1 – 3 
може да доведе до неприемане за финансиране 
на разходите, направени по въпросния материал.“
Преходни и заключителни разпоредби
§ 15. Параграфи 2 – 12 не се прилагат 
за проекти по мярка „Популяризиране в 
трети държави“, подадени през периода от 
28.01.2019 г. до 8.02.2019 г.
§ 16. Срокът по чл. 15, ал. 3 за финансовата 
2019 г. е 10 септември 2019 г.
§ 17. Наредбата влиза в сила от деня на 
обнародването є в „Държавен вестник“. 
Министър: 
Десислава Танева
5298
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
НАРЕДБА № РД-07-7  
от 28 юни 2019 г.
за включване в механизма лична помощ
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определя ре-
дът за включване в механизма лична помощ 
и начинът за прилагане на процедурите по:
1. предварителен контрол, текущ контрол 
върху изпълнението по предоставянето на 
механизма лична помощ и последващи оценки 
на изпълнението;
2. избягване на двойното финансиране 
на дейности в подкрепа за задоволяване на 
същите потребности на ползвателя на лична 
помощ във връзка с чл. 13, ал. 1 от Закона 
за личната помощ;
3. сключване, изменение и прекратяване на 
споразумението за предоставяне и ползване 
на лична помощ между ползвателя, асистен-
та и доставчика на лична помощ, както и 
изпълнение на трудовите правоотношения 
при спазване на изискванията на трудовото 
законодателство;
4. отчитане на положения труд от асистента 
и изплащане на трудово възнаграждение за 
действително отработеното време;
5. провеждане на обучение на асистентите 
и ползвателите на лична помощ съгласно 
чл. 21, ал. 2, т. 8 от Закона за личната помощ.
(2) Кметовете на общини и доставчиците 
на лична помощ по чл. 18, ал. 2 от Закона 
за личната помощ упражняват контрол за 
предоставянето на личната помощ по ред, 
определен в глава четвърта.